আমি জানি না ঠিক কি কারণে শান্তির রঙ সাদা। কোন ভাবেই শান্তির প্রতীক কালো বা অন্য কোন রঙের হবে এটা আশা করা মুশকিল। যেখানে খুব ছোটবেলা থেকেই আপনাকে সাদা বা শুভ্র সাদা মানে পরিষ্কার বা পরিচ্ছন্ন শিখানো হয়েছে সেখানে আপনাকে যদি কালো রঙের ভাত পরিবেশন করা হয় তবে আপনি তা খুব সম্ভবত ভালোভাবে নেবেন না। আমাদের বেশির ভাগ খাবার- দাবারই কালো রঙটা এড়িয়ে চলে। শুধুমাত্র রঙের কারণে অনেক বড় বড় কোম্পানি এখনো টিকে আছে। একটা গবেষণায় দেখা যায় পুরুষ আর মহিলাদের পছন্দের রঙের তালিকায় হালকা নীল রঙ বেশ জনপ্রিয়। আর ঠিক এই কারণেই আপনি অনেক ক্ষেত্রে কোন কিছু বিবেচনা না করেই এই রঙের যে কোন পণ্যের প্রতি আগ্রহী হয়ে ওঠেন।